21. 7. 92 De Europæiske Fællesskabers Tidende Nr. L 204/13 KOMMISSIONENS BESLUTNING af 10. juni 1992 om dyresundhedsmæssige bestemmelser og udstedelse af sundhedscertifikat for indførsel af tyresæd fra Ungarn (92/386/EØF) ; E KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Euro- pæiske Økonomiske Fællesskab, under henvisning til Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med frosset tyresæd og indførsel heraf (1), senest ændret ved direktiv 90/425/EØF (2), særlig artikel 10 og 11, og ud fra følgende betragtninger: Ungarn er opført på den ved Kommissionens beslutning 90/14/EØF (3) fastsatte liste over tredjelande, hvorfra medlemsstaterne tillader indførsel af tyresæd; den dyresundhedsmæssige situation i Ungarn synes at være god og kontrolleret af velstrukturerede og organiserede veterinærmyndigheder, især hvad angår sygdomme der kan overføres via sæd; de kompetente veterinærmyndigheder i Ungarn har bekræf- tet, at Ungarn i de sidste tolv måneder har været fri for kvægpest, mund- og klovesyge, oksens ondartede lungesyge og bluetongue, og at der i denne periode ikke er vaccineret mod disse sygdomme; de kompetente veterinærmyndigheder i Ungarn har for- pligtet sig til inden 24 timer via telex eller telefax at underrette Kommissionen for De Europæiske Fællesskaber og medlemsstaterne om bekræftelse af enhver forekomst af en af ovennævnte sygdomme eller om enhver ændring i vaccinationspolitikken i forbindelse med disse sygdomme og — inden for en rimelig frist — om ethvert forslag til ændring af Ungarns regler for indførsel af husdyr eller sæd eller embryoner fra sådanne dyr; de kompetente veterinærmyndigheder i Ungarn har med hensyn til kvægtuberkulose og -brucellose givet dyresund- hedsmæssige garantier, som svarer til de i Fællesskabet gældende; (1) EFT nr. L 194 af 22. 7. 1988, s. 10. (2) EFT nr. L 224 af 18. 8. 1990, s. 29. (3) EFT nr. L 8 af 11. 1. 1990, s. 71. de kompetente veterinærmyndigheder i Ungarn har forplig- tet sig til at føre officielt tilsyn med udstedelsen af certifika- ter i forbindelse med denne beslutning og at sikre, at alle relevante certifikater, fravigelser og resultater af laborato- rieundersøgelser, som udstedelsen af certifikater måtte være baseret på, er officielt registreret i mindst tolv måneder efter afsendelsen af den sæd, de vedrører; de kompetente veterinærmyndigheder i Ungarn har forplig- tet sig til officielt at godkende tyrestationer til udførsel af sæd til Det Europæiske Økonomiske Fællesskab som fast- sat i artikel 9 i direktiv 88/407/EØF; de dyresundhedsmæssige bestemmelser og udstedelsen af sundhedscertifikat må tilpasses den dyresundhedsmæssige situation i det pågældende tredjeland; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 1. Medlemsstater, der ikke vaccinerer mod mund- og klovesyge, tillader indførsel på deres område af tyresæd fra godkendte tyrestationer, hvor der ikke holdes tyre, som er blevet vaccineret mod denne sygdom, eller fra tyre på godkendte tyrestationer, hvor alle tyre er blevet vaccineret i overensstemmelse med bilag C, punkt 1, til direktiv 88/ 407/EØF. I sidstnævnte tilfælde kan medlemsstaterne dog kræve, at indtil 10 % af den opsamlede tyresæd, dog mindst fem strå, med negativt resultat underkastes en virusisoleringsprøve for mund- og klovesyge i et laboratori- um, der er udpeget af importmedlemsstaten. 2. Medlemsstaterne tillader indførsel fra Ungarn af tyre- sæd, der opfylder betingelserne i certifikatet i bilag IA og eventuelt certifikatet i bilag IB til denne beslutning.